El Príncipe (telesaila)

thumb|280x280px|El Principe barriada, Ceuta
***El Príncipe*** Aitor Gabilondok eta César Benítezek sorturiko telesaila da, Mediaset eta Plano a Plano-k produzitua, 2014 eta 2016 artean Telecincok igorri zuena . Bere narratiba konplexua da: erromantzea, drama, akzioa eta suspentsea dauzka, eta bere target nagusia gazteak dira. Trama nagusia "ezinezko" maitasun baten istorio bat da, Ceutan kokatua, non bertako andereño gazte eta musulman bat ( Fatema Ben Barek) eta penintsula espainiarretik datorren polizia bat (Javier Morey) elkarrekin maiteminduko dira. Hau eta gainerako tramak Ceutako El Principe auzoan garatuko dira, zonalde gatazkatsua, Maroko-ko fronteratik hurbil.

Telesailaren lehen atala 2014ko otsailaren 4an estreinatu zen Mediaset taldeko hainbat telebista kanaletan sei milioi baino gehiagoko ikusleekin eta prime time-eko liderra izan zen lehen tenporadako hainbat kapituluetan zehar. Azken kapitulua 2016ko apirilaren 20an emititu zen bost milioi bano gehiagoko audientziarekin.
## Sinopsia 
### Sinopsi laburra 
Morey, Ceutara bidali duten polizia bat da eta El Príncipe izeneko auzo gatazkatsuan ordena jarrtzea izango da bere lana, batez ere drogen narkotrafikoarekin bukatzeko. Baina heltzerakoan, delikuente bakarrak narkoak ez direla ikusiko du: Fran, ofizinako jefeak, ordena mantentzeko biolentzia, xantaia eta korrupzioa erabiltzen ditu banden arteko gatazkak "konpontzeko". Bi jefeen arteko deskonfiantzak bakea ezartzea zailago egingo du, bai kalean eta baita komisaldegian. Egoera gehiago konplikatzen da Fatimaren agerpenarekin, hainbat hilabetez Abdu, bere neba txikia bilatzen ari den auzoko andereño musulmana, narkotrafikantea den beste anaiaren (Faruq) kontrako jokaera duena. Abdu bilatzen duten bitartean Morey eta Fatima maitemindu egingo dira eta gezur, korrupzio eta intolerantziaz beteriko mundu batean ezinezko maitasun baten istorioa biziko dute.

### Sinopsi Luzea 
Fran, urte askotan Ceutako "El príncipe" auzo gatazkatsuan lan egiten duen jefe-polizia da. Bere lankideekin batera, ordena mantentzen du narkotrafikanteen artean xantai eta korrupzioaren bidez, baina egoera aldatu egingo da Morey heltzerakoan. Franek ez dakiena da, Morey CNIko agentea dela eta han dagoen bitartean sare yihadista baten eta komisaldegiaren artean dagoen erlazioa ikertzen ari dela. Bere lana egiteko zailtasunak biziko ditu Fatima agertzerakoan, hiru hilabetez desagertu den anaia txikia (Abdu) bilatzeko laguntza eskatzen ari den andereño musulmana.

Bitartean, Faruq-ek, Fatimaren beste anaia eta zonaldeko narkotrafikante handiak ere Abdu bilatuko du. Baina Faruq ez da telesaileko maltzurra, komisaldegiarekin loturiko sare yihadistako kide batzuk Ceutan baitaude, auzoko mutil gazteei "Akrab" talde terroristan sKartzeko eta haien buruaz beste egiteko konbentzitzen. Konkretuki, Fatimak lan egiten duen zentroan ikasten duten gazteak.
Morey eta Fatimak "ezinezko" amodio istorio bat biziko dute itzaletan: Moreyk lana galdu dezake eta Fatimari bere familiak ezkongai bat aurkitu dio, bere lehengusu bat. Biek dena utzi eta Penintsulara ihes egingo dute, baina Abdu bizirik aurkituko dute autobus batean, atentatu terrorista bat egiteko asmoarekin. Abdu hil egin beharko dute gainean zeraman bonbak eztandarik ez egiteko, eta honek Fatima eta Morey banatuko ditu. Honen ondoren, Faruq Fatimaren ezkongaiaz dudatzen hasiko da, inork ezer esan gabe bere anaiaren hilketan agertu baitzen. Moreyk ere, bere CNIko lankideetaz mesfidatuko du, hasieratik gezurretan ari direla konturatzen baita eta bera Ceutatik kanporatzen ere saiatuko dira. Armekin trafikatzen zutenak eta adoktrinatzaileak kartzelan edo hilda daude, baina nondik dator "Akrab" talde terroristaren finantzazioa?

## Gidoia 
Aitor Gabilondo eta César Benítezek sorturiko telesaila da “El príncipe” (produktore exekutibo ere dira, Plano a Planorekin batera), Telecinco-n lehenik lan egindakoak *Periodistas* eta *El Comisario* bezalako telesailen idazkeran. Gidoia idazterakoan, gidoilarien taldeak lehenengo atal bakoitzaren bukaera pentsatu zuen eta gero horren gainean lantzen zen kapitulu osoa. Are gehiago, telesaila ideatzerakoan argi zegoen bakarra bukaera zen eta hortik abiaturik atala bakoitzean ikusleak zenbateko informazioa eskuratuko duen kontrolatzen da, bai lehen tenporadan eta baita bigarrenean.

*El Príncipe* bi tenporadako telesaila izateko idatzia dago hasieratik. 2014ko ekainean produktorak eta kateak bukaera bigarren tenporadan egotea firmatu zuten. Lehen kapituluetako arrakasta dela eta, hirugarren bat ez egiteko, Mediasetek 16 kapitulu bi zatitan banatu zituen, lehenengo 8 emitituz eta hurrengo 8ak hilabete batzuk igaro ondoren. Programazio hau AMCk erabili zuen ere bai *Braking Bad* eta *Mad Men* bezalako serie arrakastatsuen kapituluak zatitzeko.

## Errodaia 
2013ko maiatzaren 13an hasi zen telesailaren errodaia Ceutan, batez ere plano orokorrak eta paisaiak lortzeko. *El Príncipe* auzoko ezena gehienak Ceutako beste barriada batzuetan eta Madrileko estudioetan grabatu ziren. Hau sekretu bat zen ikusleentzako, batez ere lehen tenporada, izan ere telesaila *El Principe* auzoan garatzen delako ia guztiz. Baina aglomerazioak ekiditeko eta produkzioaren kostuak baxuagoak izateko, ia lehen tenporada guztia 1000 eta 400 m2 ko platoetan grabatu zen Madrileko San Sebastián de los Reyes poligonoan. Platoen barruan hainbat kroma berde ere kokatu ziren Ceutan grabaturiko paisaiak sartzeko edizioan. Startage Studios, Los Angeleseko efektu berezien enpresa, izan da seriea Ceutan grabatu dela irudikatzearen arduraduna 360 graduko kamarekin hiriko zonalde batzuk grabatuz eguneko ordu desberdinetan. Hala ere**,** Álex González, José Coronado o Hiba Abouk protagonistak Ceutan egon ziren lehen kapituluaren atal batzuk grabatzeko. Esaterako, Benzú hondartzan.

Bigarren tenporadarako, aurrekontua handitu eta Granadako hainbat leku enblematikoetan grabatu zen platoetaz aparte, baita Maltako La Valleta hirian. Bigarren tenporadaren errodaia 2014ko ekainaren 9an hasi zen.

## Kritikak 
Telesailak hainbat kritika izan ditu bi arrazoi nagusirengatik: Ceuta hiriari eta batez ere El Príncipe barriadari buruz ematen den irudiarengatik, eta bestetik, musulmanen inguruan (gizonak batez ere) sortzen duen irudiarengatik.  Telesailak El Príncipe barriada Espainiako arriskutsuena bezala saltzen du, non poliziak ere ez du legea guztiz errespetatzen. Barriadako presidenteak hau ezeztatu zuen publikoki. Lehen tenporadako gizon musulman edo prozedentzia magrebia duten guztiak narkotrafikoan edota talde terrorista batean sartuta egoteak (Hakim, polizia agnostikoa, eta Khaled, Fatimaren lehengusu arkitektua, barne) ere komunitate hauen inguruan transmititzen den irudia desitxuratzen du. Izan ere, telesailaren lehen tenporadak nahiz eta gizon hauek okzidenlizatuta egon delinkuenteak direla islatzen du, islamofoboen iritziak legitimizatuz.

Bigarren tenporadan azken kritika honi aurre egiteko, musulmana zen polizia berri bat heltzen da komisaldegira: Sami. Pertsonai hau 2004ko martxoko 11n Madrilen gertauriko atentatuen biktimen semea da.

## Pertsonaiak 
* Álex González: Javier Morey
* Hiba Abouk: Fátima Ben Barek
* José Coronado: Francisco "Fran" Peyón
* Rubén Cortada: Faruq Ben Barek
* Stany Coppet: Khaled Ashur
* Juan Manuel Lara: Quílez
* Thaïs Blume: Matilde "Mati" Vila Colomer
* Ayoub El Hilali: Hakim
* Pepe Quero: Federico "Fede"
* Ahmed Younoussi: Samy
* Samy Khalil: Abdessalam "Abdu" Ben Barek
* Carla Díaz: Nayat Ben Barek
* Mercè Montalà: Aisha Ben Barek
* Tomás Calleja: Hassan Ben Barek
* María Guinea: Leila Ben Barek
* Jesús Castro: Paco Ben Barek
* Pau Durà: Ricardo Serra
* Fernando Gil: Julio López
* Melina Matthews: Sophie
* Nerea Barros: Laura Hidalgo
* Blanca Apilánez: Carmen Salinas

## Aktoreak 
### 1. Tenporada: Aktoreak 
thumb|Hiba Abouk_ Fatima Ben Barek
thumb|Álex González_Javier Morey
thumb|José Coronado

#### Protagonistak 
* José Coronado - *Francisco Peyón*
* Álex González - *Javier Morey*
* Hiba Abouk - *Fátima Ben Barek*

#### Beste aktoreak 
* Rubén Cortada - *Faruq Ben Barek*
* Juanma Lara - *Quílez*
* Thaïs Blume - *Matilde Vila*
* Pau Durà - *Ricardo Serra* ( 1, 9, 11eta 13 atalak)
* Elia Galera - *Raquel* ( 1, 4, 6 eta 9 atalak)
* Ayoub El Hilali - *Hakim* ( 1 eta 12 atalak)
* Mercè Montalà - *Aisha Ben Barek*
* Tomás Calleja - *Hassan Ben Barek*
* Pepe Quero - *Federico* ( 1 , 9, 11 eta13 atalak)
* Susana Córdoba - *Marina* ( 1, 8, 10 eta 12 atalak)
* Carla Díaz - *Nayat Ben Barek* ( 1, 6, 8, 11 eta 13 atalak)
* María Guinea - *Leila Ben Barek*
* Ángela Fabián - *Ruth Peyón* (1, 4, 6 eta 9 atalak)

* Stany Coppet - *Khaled Ashour*

### 2. Tenporada: Aktoreak 
#### Protagonistak 
* José Coronado - *Francisco Peyón*
* Álex González - *Javier Morey*
* Hiba Abouk - *Fátima Ben Barek*
* Rubén Cortada - *Faruq Ben Barek*
* Stany Coppet - *Khaled Ashour*

#### Beste aktoreak 
* Juanma Lara - *Quílez* ( 1, 8 eta 12 atalak)
* Thaïs Blume - *Matilde Vila*
* Pau Durà - *Ricardo Serra* (1 eta 13 atalak)
* Mercè Montalà - *Aisha Ben Barek* (1 eta 15 atalak)
* Fernando Gil - *Julio López* ( 1eta10 atalak)
* Hamid Krim - *Salman Moukarzel* (1,3 eta 17 atalak)
* Ahmed Younoussi - *Samy*
* Antonio Mora - *Aníbal* ( 1, 4 eta 5 atalak)
* Carla Díaz - *Nayat Ben Barek* 1, 2, 6 , 14, 16 eta 18 atalak)
* Ángela Fabián - *Ruth Peyón* ( 1, 4 ,5, 9 eta 18 atalak)
* Nerea Barros - *Laura Hidalgo* (1, 4 eta 10 atalak)
* Susana Córdoba - *Marina* ( 1 eta 4 atalak)
* María Guinea - *Leila Ben Barek* (1 , 7,10 , 15 eta 18 atalak)
* Pepe Quero - *Federico ( 1, 3, 4, 7, 10, 13, 15 eta 18 atalak)*
* Eloína Marcos - *Pilar ( 1, 3, 4, 7, 10, 13, 15 eta 18 atalak)*
* Rocío Peláez - *Rocío (1, 3, 7, 9, 11, 13 eta 17 atalak)*
* Elia Galera - *Raquel (5, 9, 10, 16 eta 18 atalak)*
* Jesús Castro - *Paco Ben Barek* ( 9 eta 18 atalak)

* Charo Reina - *Mamá Tere* (1 eta 4 atalak)
* Miguel Ángel Jenner - *Comisario* (1, 2, 6, 8 eta18 atalak)
* Blanca Apilánez - *Carmen Salinas* (1, 4, 8 eta 18 atalak)
* Xavier Estévez - *Lamela* (1eta 6 atalak)
* Ayoub El Hilali - *Hakim* (2 atala)
* Samy Khalil - *Abdu Ben Barek* (3 eta 4 atalak)
* Francesc Orella - *Ministro del Interior* (9 atala)
* Tito Valverde - *Gerardo Castilla* (16 eta17 atalak)
* Juanjo Artero - *Charlie Márquez* (16 eta 17 atalak)

## Atalak eta audientzia 
### Lehen tenporadako atalak 

### Audientzia 
Lehen tenporadako lehenengo kapituluak Telecinkok momenturarte inoiz izan zuen audientzia kopururik handiena lortu zuen 4,4 milioi ikusle eta %21,9ko kuotarekin. Gainera, estreinu eguneko programarik ikusiena izan zen *prime time*-ean. Are gehiago, eguneko minuturik ikusiena lortu zuen 22:57etan %22,2ko *share*-arekin. Audientzia erakartzeko, Mediaseteko beste kanal batzuetan emititu zen ere bai, urrezko minutuan 5,6 milioi ikusle batzea lortuz . Sare sozialetan ere inpkatua lortu zuen: Global In Mediaren datuen arabera 50.000 erabiltzailek baino gehiagok aipatu zuten telesaila estreinu egunean . lehen tenporada bukatzerakoan 800.000 komentario baino gehiago batu zituen sare sozialetan. 2008tik Telecincok izan zuen telesailik ikusienaren postua hartu zuen.

Guztira lehen atalaren audientzia: 5.654.000 ikusle eta 27,7% *share.*

* Telecinco: 4 463 000 y 21,9%
* Divinity: 557 000 y 2,7%
* FDF: 302 000 y 1,5%
* Energy: 146 000 y 0,7%
* LaSiete: 124 000 y 0,6%
* Nueve: 62 000 y 0,3%

## Sariak 
* Premios Ondas 2014- Telesailik onenaren saria
* Premios Iris de televisíon 2014- José Coronado aktore onena
* Festval de Vitoria 2014. Urteko telesail aurkikuntza

## Erreferentziak 
## Kanpo estekak